REPUBLIKA SRBIJA

NARODNA SKUPŠTINA

01 Broj 06-2/310-21

22. jul 2021. godine

B e o g r a d

**Z A P I S N I K**

**SEDNICE DEVETOG VANREDNOG ZASEDANjA**

**NARODNE SKUPŠTINE REPUBLIKE SRBIJE U DVANAESTOM SAZIVU, ODRŽANE 21. I 22. JULA 2021. GODINE**

Sednica je počela u 10 časova i 15 minuta.

Sednici je predsedavao dr Vladimir Orlić, potpredsednik Narodne skupštine.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuje 117 narodnih poslanika, a primenom elektronskog sistema za glasanje utvrđeno je da su u sali prisutna 142 narodna poslanika, odnosno da je prisutna većina od ukupnog broja svih narodnih poslanika i da postoje uslovi za rad Narodne skupštine.

Predsedavajući je obavestio da je sprečen da sednici prisustvuje narodni poslanik Aleksandar Čotrić.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Svetozar Andrić, Dušan Bajatović, Arđend Bajrami, Nadire Bećiri, Josip Broz, Jelisaveta Veljković, Danijela Veljović, Tijana Davidovac, Vladimir Đukanović, Milan Đurica, Ninoslav Erić, Vladan Zagrađanin, Nataša Ivanović, Krsto Janjušević, Šaip Kamberi, Ana Karadžić, Dragomir Karić, Elvira Kovač, Jovan Kolundžija, Marijana Krajnović, Sanja Lakić, Nataša Ljubišić, Sofija Maksimović, prof. dr Vladimir Marinković, Dragan D. Marković, Dragan M. Marković, Jelena Mijatović, Marko Mladenović, Olivera Nedeljković, prof. dr Aleksandra Pavlović Marković, Jovan Palalić, Đuro Perić, Mira Petrović, Olja Petrović, Ana Pešić, Ivana Popović, Milena Popović, Misala Pramenković, Milan Radin, Dijana Radović, Predrag Rajić, Katarina Rakić, Duško Tarbuk, prof. dr Goran Tasić, Ivan Tasovac, Miloš Terzić, Smilja Tišma, dr Emeše Uri, prof. dr Jahja Fehratović, Toma Fila, Srbislav Filipović, Dubravka Filipovski, Ljiljana Kuzmanović-Vujaković, Nikola Kožović i Predrag Milošević.

Narodna skupština je, većinom glasova (od 153 prisutna narodna poslanika, 146 je glasalo za, a sedam nije glasalo), usvojila Zapisnik sednice Sedmog vanrednog zasedanja Narodne skupštine Republike Srbije u Dvanaestom sazivu, održane 6. i 7. jula 2021. godine.

Predsedavajući je podsetio da je sednica Devetog vanrednog zasedanja Narodne skupštine Republike Srbije u Dvanaestom sazivu sazvana na Zahtev 233 narodna poslanika, saglasno članu 106. stav 3. Ustava Republike Srbije, članu 48. stav 3. Zakona o Narodnoj skupštini i članu 249. Poslovnika Narodne skupštine, sa određenim dnevnim redom sadržanim u tom zahtevu.

Tako određen dnevni red je sledeći:

1. **Predlog zakona o izmenama i dopunama Zakona o sudijama**, koji je podnela Vlada (broj 011-1227/21 od 1. jula 2021. godine)
2. **Predlog zakona o dopuni Zakona o Visokom savetu sudstva**, koji je podnela Vlada (broj 011-1228/21 od 1. jula 2021. godine)
3. **Predlog zakona o popisu poljoprivrede 2023.** koji je podnela Vlada (broj 011-1232/21 od 2. jula 2021. godine)
4. **Predlog zakona o utvrđivanju finansijske podrške privrednim subjektima za održavanje likvidnosti i obrtna sredstva u otežanim ekonomskim uslovima usled pandemije COVID-19 izazvane virusom SARS-CoV-2**, koji je podnela Vlada (broj 011-1233/21 od 2. jula 2021. godine)
5. **Predlog zakona o potvrđivanju Finansijskog ugovora COVID-19 podrška Vladi Srbije za mala i srednja preduzeća i preduzeća srednje tržišne kapitalizacije između Evropske investicione banke i Republike Srbije**, koji je podnela Vlada (broj 011-1234/21 od 2. jula 2021. godine)
6. **Predlog zakona o potvrđivanju Memoranduma o razumevanju između Ministarstva spoljnih poslova Republike Srbije i Ministarstva spoljnih poslova i međunarodne saradnje Republike Italije o zapošljavanju članova porodica diplomatskog, konzularnog i administrativno-tehničkog osoblja**, koji je podnela Vlada (broj 011-1231/21 od 2. jula 2021. godine)
7. **Predlog odluke o izboru Republičkog javnog tužioca,** koji je podnela Vlada (broj 119-1187/21 od 25. juna 2021. godine)
8. **Predlog odluke o izboru predsednika sudova**, koji je podneo Visoki savet sudstva (broj 119-1224/21 od 1. jula 2021. godine)
9. **Lista kandidata za člana Saveta Regulatornog tela za elektronske medije**, koju je podneo Odbor za kulturu i informisanje (broj 02-901/21 od 30. juna 2021. godine).

Narodna skupština je, većinom glasova (od 159 prisutnih narodnih poslanika, 156 je glasalo za, a tri nisu glasala), prihvatila predlog narodnog poslanika dr Aleksandra Martinovića da se obavi:

1. **zajednički načelni i jedinstveni pretres o:**

* **Predlogu zakona o izmenama i dopunama Zakona o sudijama**, koji je podnela Vlada (broj 011-1227/21 od 1. jula 2021. godine)
* **Predlogu zakona o dopuni Zakona o Visokom savetu sudstva**, koji je podnela Vlada (broj 011-1228/21 od 1. jula 2021. godine)
* **Predlogu odluke o izboru Republičkog javnog tužioca,** koji je podnela Vlada (broj 119-1187/21 od 25. juna 2021. godine) i
* **Predlogu odluke o izboru predsednika sudova**, koji je podneo Visoki savet sudstva (broj 119-1224/21 od 1. jula 2021. godine);

1. **zajednički načelni i jedinstveni pretres o:**

* **Predlogu zakona o popisu poljoprivrede 2023.** koji je podnela Vlada (broj 011-1232/21 od 2. jula 2021. godine)
* **Predlogu zakona o utvrđivanju finansijske podrške privrednim subjektima za održavanje likvidnosti i obrtna sredstva u otežanim ekonomskim uslovima usled pandemije COVID-19 izazvane virusom SARS-CoV-2**, koji je podnela Vlada (broj 011-1233/21 od 2. jula 2021. godine)
* **Predlogu zakona o potvrđivanju Finansijskog ugovora COVID-19 podrška Vladi Srbije za mala i srednja preduzeća i preduzeća srednje tržišne kapitalizacije između Evropske investicione banke i Republike Srbije**, koji je podnela Vlada (broj 011-1234/21 od 2. jula 2021. godine) i
* **Predlogu zakona o potvrđivanju Memoranduma o razumevanju između Ministarstva spoljnih poslova Republike Srbije i Ministarstva spoljnih poslova i međunarodne saradnje Republike Italije o zapošljavanju članova porodica diplomatskog, konzularnog i administrativno-tehničkog osoblja**, koji je podnela Vlada (broj 011-1231/21 od 2. jula 2021. godine).

Predsedavajući je, saglasno članu 90. stav 1. Poslovnika, obavestio da su pozvani da sednici prisustvuju: Maja Popović, ministar pravde, Žak Pavlović, izborni član Visokog savet sudstva iz reda sudija, Jovan Ćosić, pomoćnik ministra, Vladimir Vinš, viši savetnik u Ministarstvu pravde i Jelena Tomić, savetnik u Administrativnoj kancelariji Visokog savet sudstva.

Zatim je Narodna skupština prešla na rad po dnevnom redu sednice, odnosno na **zajednički načelni i jedinstveni pretres o predlozima akata iz tačaka 1, 2, 7. i 8. dnevnog reda**.

Predsedavajući dr Vladimir Orlić, potpredsednik Narodne skupštine, saglasno članu 157. stav 2, članu 192. stav 3. i članu 201. stav 2. Poslovnika,otvorio je zajednički načelni i jedinstveni pretres o:

**- Predlogu zakona o izmenama i dopunama Zakona o sudijama,**

**- Predlogu zakona o dopuni Zakona o Visokom savetu sudstva,**

**- Predlogu odluke o izboru Republičkog javnog tužioca** i

**- Predlogu odluke o izboru predsednika sudova.**

Predloge akata obrazložili su predstavnici predlagača Maja Popović, ministar pravde i Žak Pavlović, izborni član Visokog saveta sudstva iz reda sudija.

U zajedničkom načelnom i jedinstvenom pretresu učestvovali su narodni poslanici: Đorđe Dabić, izvestilac Odbora za pravosuđe, državnu upravu i lokalnu samoupravu, Jelena Žarić Kovačević, predstavnik Poslaničke grupe „Aleksandar Vučić - za našu decu" (koja je osporila predloge: da se za predsednika Osnovnog suda u Zrenjaninu izabere Zlatoje Ankić, sudija Osnovnog suda u Zrenjaninu; da se za predsednika Osnovnog suda u Prokuplju izabere Gordana Sokić, sudija Osnovnog suda u Prokuplju; da se za predsednika Osnovnog suda u Pančevu izabere Ljiljana Sinđić, sudija Osnovnog suda u Pančevu i da se za predsednika Osnovnog suda u Rumi izabere Biljana Đuričić, sudija Osnovnog suda u Rumi), dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP – UJEDINjENA SELjAČKA STRANKA USS“ (nakon čega se za reč javila ministar Maja Popović, kojoj je replicirao narodni poslanik dr Muamer Zukorlić), Sanja Jefić Branković, predstavnik Poslaničke grupe Socijaldemokratska partija Srbije, Života Starčević, predstavnik Poslaničke grupe JEDINSTVENA SRBIJA (JS), Dubravka Kralj, predstavnik Poslaničke grupe SOCIJALISTIČKA PARTIJA SRBIJE (SPS), (nakon čega je predsedavajuća Marija Jevđić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad Narodne skupštine i posle 18,00 časova), Samir Tandir, Dejan Kesar, Marija Jevđić, Đorđe Milićević, Milija Miletić (nakon čega se za reč javila ministar Maja Popović, kojoj je replicirao narodni poslanik Milija Miletić), Đorđe Komlenski (nakon čega se za reč javila ministar Maja Popović, kojoj je replicirao narodni poslanik Đorđe Komlenski), Slavenko Unković, Ivan Ribać (nakon čega je narodni poslanik Đorđe Milićević ukazao na povredu člana 27. Poslovnika, a zatim se za reč javila ministar Maja Popović) i Vesna Nedović, posle čega je predsedavajuća odredila pauzu od jednog časa.

Nakon pauze, sednica je nastavljena u 15 časova i 10 minuta.

U nastavku zajedničkog načelnog i jedinstvenog pretresa učestvovali su narodni poslanici: Aleksandar Mirković, Adam Šukalo, prof. dr Marko Atlagić, Uglješa Mrdić (nakon čega se za reč javila ministar Maja Popović, kojoj je replicirao narodni poslanik Uglješa Mrdić), Nataša Mihailović Vacić, Milanka Jevtović Vukojičić, Marijan Rističević, Nebojša Bakarec, Ilija Matejić, Andrijana Avramov, Ljiljana Malušić i prof. dr Dragoljub Acković.

Zatim je predsedavajući dr Vladimir Orlić, potpredsednik Narodne skupštine, zaključio zajednički načelni i jedinstveni pretres o predlozima akata iz tačaka 1, 2, 7. i 8. dnevnog reda.

Prvog dana rada, sednica je završena u 17 časova i 45 minuta.

**Drugi dan rada – 22. jul 2021. godine**

Sednica je počela u 10 časova i 15 minuta.

Sednici je predsedavao dr Vladimir Orlić, potpredsednik Narodne skupštine.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuje 81 narodni poslanik, a primenom elektronskog sistema za glasanje utvrđeno je da je u sali prisutno 106 narodnih poslanika i da postoje uslovi za rad Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva finansija, Sanja Jefić Branković, predstavnik Poslaničke grupe Socijaldemokratska partija Srbije - od Ministarstva prosvete, nauke i tehnološkog razvoja, Rozalija Ekres, predstavnik Poslaničke grupe SAVEZ VOJVOĐANSKIH MAĐARA - od Ministarstva finansija i Kancelarije za javne nabavke, Stefan Krkobabić, predstavnik Poslaničke grupe PUPS – „Tri P“ - od Ministarstva za brigu o selu, Kancelarije za Kosovo i Metohiju i predsednika Vlade, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od predsednika Vlade i prof. dr Marko Atlagić, predstavnik Poslaničke grupe „Aleksandar Vučić - za našu decu“ – od Republičkog javnog tužilaštva.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Svetozar Andrić, Veroljub Arsić, Dušan Bajatović, Arđend Bajrami, Nadire Bećiri, mr Igor Bečić, Žarko Bogatinović, Josip Broz, Jelisaveta Veljković, Danijela Veljović, Mladen Grujić, Tijana Davidovac, Vladimir Đukanović, Milan Đurica, Nataša Ivanović, doc. dr Mihailo Jokić, Šaip Kamberi, Ana Karadžić, Dragomir Karić, Elvira Kovač, Jovan Kolundžija, Marijana Krajnović, Sanja Lakić, Sofija Maksimović, prof. dr Vladimir Marinković, Dragan D. Marković, Dragan M. Marković, Olivera Nedeljković, Jelena Obradović, Jovan Palalić, Biljana Pantić Pilja, Đuro Perić, Mira Petrović, Olja Petrović, Milena Popović, Misala Pramenković, Milan Radin, Dijana Radović, Nikola Radosavljević, Predrag Rajić, Katarina Rakić, Samir Tandir, prof. dr Goran Tasić, Ivan Tasovac, Smilja Tišma, Samira Ćosović, Toma Fila, Srbislav Filipović, Dubravka Filipovski, Aleksandar Čotrić, Aco Petrović, Ljiljana Kuzmanović-Vujaković, Mina Kitanović i Predrag Milošević.

Predsedavajući je, saglasno članu 90. stav 1. Poslovnika, obavestio da su pozvani da sednici prisustvuju: Branislav Nedimović, potpredsednik Vlade i ministar poljoprivrede, šumarstva i vodoprivrede, Siniša Mali, ministar finansija, Anđelka Atanasković, ministar privrede, Nikola Selaković, ministar spoljnih poslova, Saša Stevanović, državni sekretar, Petar Korović, vršilac dužnosti pomoćnika direktora Republičkog zavoda za statistiku, Katarina Obradović Jovanović, pomoćnik ministra, Ana Tripović, direktor Uprave za javni dug, Dragana Marković, načelnik Odeljenja u Republičkom zavodu za statistiku, Jelisaveta Čolanović, načelnik Odeljenja u Ministarstvu spoljnih poslova, Dijana Stojković, rukovodilac Grupe u Ministarstvu privrede, Lidija Zivlaković, rukovodilac Grupe u Ministarstvu spoljnih poslova, Ema Dragulj, viši savetnik u Upravi za javni dug i Biljana Savković, samostalni savetnik u Ministarstvu.

Zatim je Narodna skupština prešla na **zajednički načelni i jedinstveni pretres o predlozima zakona iz tačaka od 3. do 6. dnevnog reda**.

Predsedavajući dr Vladimir Orlić, potpredsednik Narodne skupštine, saglasno članu 157. stav 2. i članu 170. stav 1. Poslovnika, otvorio je zajednički načelni i jedinstveni pretres o:

**- Predlogu zakona o popisu poljoprivrede 2023,**

**- Predlogu zakona o utvrđivanju finansijske podrške privrednim subjektima za održavanje likvidnosti i obrtna sredstva u otežanim ekonomskim uslovima usled pandemije COVID-19 izazvane virusom SARS-CoV-2,**

**- Predlogu zakona o potvrđivanju Finansijskog ugovora COVID-19 podrška Vladi Srbije za mala i srednja preduzeća i preduzeća srednje tržišne kapitalizacije između Evropske investicione banke i Republike Srbije** i

**- Predlogu zakona o potvrđivanju Memoranduma o razumevanju između Ministarstva spoljnih poslova Republike Srbije i Ministarstva spoljnih poslova i međunarodne saradnje Republike Italije o zapošljavanju članova porodica diplomatskog, konzularnog i administrativno-tehničkog osoblja.**

Uvodno izlaganje o predlozima zakona podneo je predstavnik predlagača Branislav Nedimović, potpredsednik Vlade i ministar poljoprivrede, šumarstva i vodoprivrede (nakon čega je predsedavajući, saglasno članu 27. i članu 87. st. 2. i 3. Poslovnika, produžio rad Narodne skupštine i posle 18,00 časova).

U zajedničkom načelnom i jedinstvenom pretresu učestvovali su narodni poslanici: dr Aleksandra Tomić, izvestilac Odbora za finansije, republički budžet i kontrolu trošenja javnih sredstava, doc. dr Ilija Životić, izvestilac Odbora za privredu, regionalni razvoj, trgovinu, turizam i energetiku, Marijan Rističević, izvestilac Odbora za poljoprivredu, šumarstvo i vodoprivredu, Jelena Žarić Kovačević, izvestilac Odbora za ustavna pitanja i zakonodavstvo, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Jasmina Karanac, predstavnik Poslaničke grupe Socijaldemokratska partija Srbije, Života Starčević, zamenik predsednika Poslaničke grupe JEDINSTVENA SRBIJA (JS), Zoltan Pek, predstavnik Poslaničke grupe SAVEZ VOJVOĐANSKIH MAĐARA, hadži Milorad Stošić, predstavnik Poslaničke grupe PUPS - „Tri P“, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS), Ana Čarapić, predstavnik Poslaničke grupe „Aleksandar Vučić - za našu decu“, prof. dr Jahja Fehratović, Vladan Glišić, Marijan Rističević, Arpad Fremond, Zagorka Aleksić i dr Muamer Bačevac, posle čega je predsedavajući zaključio zajednički načelni i jedinstveni pretres o predlozima zakona iz tačaka od 3. do 6. dnevnog reda i odredio pauzu od jednog časa.

Nakon pauze, sednica je nastavljena u 15 časova i 10 minuta.

Zatim je Narodna skupština prešla na pretres o **9. tački dnevnog reda -** **LISTI KANDIDATA ZA ČLANA SAVETA REGULATORNOG TELA ZA ELEKTRONSKE MEDIJE.**

Predsedavajući dr Vladimir Orlić, potpredsednik Narodne skupštine, saglasno članu 192. stav 3. Poslovnika, otvorio je pretres o Listi kandidata.

U pretresu su učestvovali narodni poslanici: Sandra Božić, izvestilac Odbora za kulturu i informisanje, Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Života Starčević, zamenik predsednika Poslaničke grupe JEDINSTVENA SRBIJA (JS), Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS), Nataša Mihailović-Vacić, zamenik predsednika Poslaničke grupe Socijaldemokratska partija Srbije, Sandra Božić, zamenik predsednika Poslaničke grupe „Aleksandar Vučić - za našu decu“, prof. dr Jahja Fehratović, Branimir Jovanović, Đorđe Milićević, Aleksandar Mirković, Nebojša Bakarec, Jelena Mihailović, Aleksandar Marković, Marijan Ristićević, Uglješa Mrdić, prof. dr Marko Atlagić, Adam Šukalo, Zoran Bojanić, Zoran Tomić i Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“.

Zatim je predsedavajući, u skladu sa članom 98. stav 4. Poslovnika, zaključio pretres o Listi kandidata.

Predsedavajući je, saglasno članu 87. stav 5. Poslovnika, odredio četvrtak, 22. jul 2021. godine, sa početkom u 18 časova i 30 minuta, kao Dan za glasanje o tačkama dnevnog reda sednice Devetog vanrednog zasedanja Narodne skupštine Republike Srbije u Dvanaestom sazivu.

Primenom elektronskog sistema za glasanje utvrđeno je da su u sali prisutna 162 narodna poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda - PREDLOG ZAKONA O IZMENAMA I DOPUNAMA ZAKONA O SUDIJAMA**

Pošto je Narodna skupština obavila načelni pretres o Predlogu zakona, a s obzirom na to da na Predlog zakona nisu podneti amandmani Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, većinom glasova (od 167 prisutnih narodnih poslanika, 166 je glasalo za, a jedan protiv), usvojila Predlog zakona o izmenama i dopunama Zakona o sudijama, u celini.

**2. tačka dnevnog reda - PREDLOG ZAKONA O DOPUNI ZAKONA O VISOKOM SAVETU SUDSTVA**

Pošto je Narodna skupština obavila načelni pretres o Predlogu zakona, a s obzirom na to da na Predlog zakona nisu podneti amandmani Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, većinom glasova (od 171 prisutnog narodnog poslanika, 170 je glasalo za, a jedan nije glasao), usvojila Predlog zakona o dopuni Zakona o Visokom savetu sudstva, u celini.

**3. tačka dnevnog reda - PREDLOG ZAKONA O POPISU POLjOPRIVREDE 2023.**

Pošto je Narodna skupština obavila načelni pretres o Predlogu zakona, a s obzirom na to da na Predlog zakona nisu podneti amandmani Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, jednoglasno (od 171 prisutnog narodnog poslanika, 171 je glasao za), usvojila Predlog zakona o popisu poljoprivrede 2023. u celini.

**4. tačka dnevnog reda - PREDLOG ZAKONA O UTVRĐIVANjU FINANSIJSKE PODRŠKE PRIVREDNIM SUBJEKTIMA ZA ODRŽAVANjE LIKVIDNOSTI I OBRTNA SREDSTVA U OTEŽANIM EKONOMSKIM USLOVIMA USLED PANDEMIJE COVID-19 IZAZVANE VIRUSOM SARS-COV-2**

Narodna skupština je, jednoglasno (od 171 prisutnog narodnog poslanika, 171 je glasao za), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 171 prisutnog narodnog poslanika, 170 je glasalo za, a jedan nije glasao).

Narodna skupština je, jednoglasno (od 171 prisutnog narodnog poslanika, 171 je glasao za), usvojila Predlog zakona o utvrđivanju finansijske podrške privrednim subjektima za održavanje likvidnosti i obrtna sredstva u otežanim ekonomskim uslovima usled pandemije COVID-19 izazvane virusom SARS-CoV-2, u celini.

**5. tačka dnevnog reda - PREDLOG ZAKONA O POTVRĐIVANjU FINANSIJSKOG UGOVORA COVID-19 PODRŠKA VLADI SRBIJE ZA MALA I SREDNjA PREDUZEĆA I PREDUZEĆA SREDNjE TRŽIŠNE KAPITALIZACIJE IZMEĐU EVROPSKE INVESTICIONE BANKE I REPUBLIKE SRBIJE**

Narodna skupština je, većinom glasova svih narodnih poslanika (od 171 prisutnog narodnog poslanika, 170 je glasalo za, a jedan nije glasao), usvojila Predlog zakona o potvrđivanju Finansijskog ugovora COVID-19 podrška Vladi Srbije za mala i srednja preduzeća i preduzeća srednje tržišne kapitalizacije između Evropske investicione banke i Republike Srbije, u celini.

**6. tačka dnevnog reda - PREDLOG ZAKONA O POTVRĐIVANjU MEMORANDUMA O RAZUMEVANjU IZMEĐU MINISTARSTVA SPOLjNIH POSLOVA REPUBLIKE SRBIJE I MINISTARSTVA SPOLjNIH POSLOVA I MEĐUNARODNE SARADNjE REPUBLIKE ITALIJE O ZAPOŠLjAVANjU ČLANOVA PORODICA DIPLOMATSKOG, KONZULARNOG I ADMINISTRATIVNO-TEHNIČKOG OSOBLjA**

Narodna skupština je, većinom glasova svih narodnih poslanika (od 171 prisutnog narodnog poslanika, 170 je glasalo za, a jedan nije glasao), usvojila Predlog zakona o potvrđivanju Memoranduma o razumevanju između Ministarstva spoljnih poslova Republike Srbije i Ministarstva spoljnih poslova i međunarodne saradnje Republike Italije o zapošljavanju članova porodica diplomatskog, konzularnog i administrativno-tehničkog osoblja, u celini.

**7. tačka dnevnog reda –** **PREDLOG ODLUKE O IZBORU REPUBLIČKOG JAVNOG TUŽIOCA**

Narodna skupština je, većinom glasova svih narodnih poslanika (od 171 prisutnog narodnog poslanika, 168 je glasalo za, a tri nisu glasala), usvojila Predlog odluke o izboru Republičkog javnog tužioca, u celini.

Zatim je predsedavajući, u ime narodnih poslanika i u svoje ime, čestitao gospođi Zagorki Dolovac na izboru za Republičkog javnog tužioca i poželeo joj puno uspeha u radu.

**8. tačka dnevnog reda – PREDLOG ODLUKE O IZBORU PREDSEDNIKA SUDOVA**

Narodna skupština nije prihvatila predlog da se za predsednika Osnovnog suda u Zrenjaninu izabere Zlatoje Ankić, sudija Osnovnog suda u Zrenjaninu, čiju je kandidaturu osporila narodni poslanik Jelena Žarić Kovačević (od 171 prisutnog narodnog poslanika, jedan je glasao za, a 170 nije glasalo).

Narodna skupština nije prihvatila predlog da se za predsednika Osnovnog suda u Prokuplju izabere Gordana Sokić, sudija Osnovnog suda u Prokuplju, čiju je kandidaturu osporila narodni poslanik Jelena Žarić Kovačević (od 171 prisutnog narodnog poslanika, 171 nije glasao).

Narodna skupština nije prihvatila predlog da se za predsednika Osnovnog suda u Pančevu izabere Ljiljana Sinđić, sudija Osnovnog suda u Pančevu, čiju je kandidaturu osporila narodni poslanik Jelena Žarić Kovačević (od 171 prisutnog narodnog poslanika, 171 nije glasao).

Narodna skupština nije prihvatila predlog da se za predsednika Osnovnog suda u Rumi izabere Biljana Đuričić, sudija Osnovnog suda u Rumi, čiju je kandidaturu osporila narodni poslanik Jelena Žarić Kovačević (od 171 prisutnog narodnog poslanika, 171 nije glasao).

Narodna skupština je, većinom glasova svih narodnih poslanika (od 172 prisutna narodna poslanika, 171 je glasao za, a jedan nije glasao), usvojila Predlog odluke o izboru predsednika sudova, bez osporenih kandidata, u celini.

Zatim je predsedavajući, u ime narodnih poslanika i u svoje ime, čestitao izabranim nosiocima funkcija na izboru i poželeo im puno uspeha u radu.

**9. tačka dnevnog reda - LISTA KANDIDATA ZA ČLANA SAVETA REGULATORNOG TELA ZA ELEKTRONSKE MEDIJE**

Narodna skupština je, većinom glasova svih narodnih poslanika (od 172 prisutna narodna poslanika, 164 su glasala za, a osam nije glasalo), izabrala Božidara Zečevića za člana Saveta Regulatornog tela za elekronske medije, na predlog udruženja filmskih, scenskih i dramskih umetnika i udruženja kompozitora u Republici Srbiji.

Narodna skupština nije izabrala Stanka Crnobrnju za člana Saveta Regulatornog tela za elektronske medije, na predlog udruženja filmskih, scenskih i dramskih umetnika i udruženja kompozitora u Republici Srbiji (od 172 prisutna narodna poslanika, četiri su glasala za, a 168 nije glasalo).

Zatim je predsedavajući, u ime narodnih poslanika i u svoje ime, čestitao članu Saveta Regulatornog tela za elektronske medije na izboru i poželeo mu uspeha u radu.

Pošto je Narodna skupština obavila razmatranje i odlučivanje o svim tačkama dnevnog reda sednice, predsedavajući dr Vladimir Orlić, potpredsednik Narodne skupštine, saglasno članu 102. Poslovnika, zaključio je sednicu Devetog vanrednog zasedanja Narodne skupštine Republike Srbije u Dvanaestom sazivu.

Sednica je zaključena u 18 časova i 45 minuta.

GENERALNI SEKRETAR PREDSEDNIK

Veljko Odalović Ivica Dačić